# Nguyễn Ngọc Trường Sơn

Nguyễn Ngọc Trường Sơn (nascut a Rach Soi, Rach Gia, província de Kien Giang, Vietnam, el 23 de febrer de 1990), és un prominent jugador d'escacs vietnamita, que té el títol de Gran Mestre des de 2004, quan tenia 14 anys i 10 mesos. És un prodigi dels escacs, el més jove Gran Mestre del Vietnam de tots els temps, i un dels més joves del món en obtenir el títol. Va proclamar-se Campió del món Sub-10 el 2000, a Orpesa.
A la llista d'Elo de la FIDE del juliol de 2021, hi tenia un Elo de 2641 punts, cosa que en feia el jugador número 2 (en actiu) del Vietnam, i el número 113 del rànquing mundial. El seu màxim Elo va ser de 2665 punts, a la llista de novembre de 2011 (posició 84 al rànquing mundial).

## Resultats destacats en competició

* 1999: Medalla de bronze, Campionat de l'Àsia Sub-10
* 2000: Medalla d'or, Campionat de l'Àsia Sub-10. Medalla d'or, Campió del món Sub-10. Segon lloc al premi "atleta de l'any" del Vietnam
* 2001: Medalla d'or, Campionat de l'Àsia Sub-12.
* 2002: Títol de Mestre Internacional
* 2004: Títol de Gran Mestre. Primer lloc al premi "atleta de l'any" del Vietnam
* 2005: Campió individual als jocs del Sud-est asiàtic, a les Filipines.
* 2006: 7è lloc a l'Obert de Malàisia.
* 2009: 1r lloc a l'Obert de Kuala Lumpur, Malàisia. També el 2009, fou segon a la quarta Copa President Gloria Macapagal Arroyo a Manila, rere Anton Filippov.
* 2010: 5è lloc a l'Aeroflot Open
* 2010: 2n lloc al Festival d'escacs de Biel.
* 2011: El maig de 2011 empatà al primer lloc al Campionat d'escacs de l'Àsia, tot i que fou tercer per desempat. Entre l'agost i el setembre participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi va tenir una actuació raonable; avançà fins a la segona ronda, quan fou eliminat per Piotr Svídler (2-4).
* 2013: L'agost de 2013 participà en la Copa del Món de 2013, on va tenir una actuació regular, i arribà a la segona ronda, on fou eliminat per Dmitri Andreikin 1½-2½.
* 2014: del 2 al 14 d'agost, a l'Olimpíada d'escacs de 2014, obtingué la medalla d'or del segon tauler en obtenir una performance de 2843 (8.5/10, +7 =3).

## Notes i referències

* ↑ «Nota biogràfica de Nguyễn Ngọc Trường Sơn» (en anglès). Chessgames.com. [Consulta: 30 desembre 2012].
* ↑ The world's second-youngest grandmaster, Chessbase, 19 de desembre de 2004 (en anglès). Consultat el dia 30 de desembre de 2012 (anglès)
* 1 2 «Campionats del món per edats: campions» (en portuguès). brasilbase. [Consulta: 14 febrer 2014].
* ↑ «"Rànquing d'escaquistes per federació: Vietnam"» (en anglès). lloc web de la FIDE. [Consulta: 17 juliol 2021].
* ↑ Posició al rànquing mundial i evolució Elo de Nguyễn Ngọc Trường Sơn «benoni.de» (en alemany). Arxivat de l'original el 2014-01-09. [Consulta: 30 desembre 2012].
* ↑ «Malaysian Open 2006» (en anglès). Arxivat de l'original el 2014-12-17. [Consulta: 15 maig 2021].
* ↑ «ZKL Open Chess Championship 2009» (en anglès). FIDE. [Consulta: 30 desembre 2012].
* ↑ «Fillipov Wins 4th GMA Cup in Manila». FIDE. [Consulta: 23 novembre 2014].
* ↑ Aeroflot Open – Le Quang Liem victorious, Chessbase, 18 de febrer de 2010 (en anglès). Consultat el dia 30 de desembre de 2012 (anglès)
* ↑ Crowther, Mark. «Biel Chess Festival 2010 » (en anglès). TWIC, 29-07-2010. Arxivat de l'original el 2012-07-30. [Consulta: 30 desembre 2012].
* ↑ «Asian Individual Open Chess Championship 2011». Chess-Results.com, 10-05-2011. [Consulta: 6 desembre 2014].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 30 de desembre de 2012 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 30 desembre 2012].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 30 desembre 2012].
* ↑ En aquest torneig, celebrat a l'hotel Scandic Tromsø de Tromsø, a Noruega, els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 8 octubre 2013].
* ↑ Vietnam team result (anglès)
* ↑ Tromso Final report from Chessbase (anglès)